CELEX: 62019TN0045R(01)
Language: hu
Date: 2019-05-13 00:00:00
Title: Helyesbítés a Hivatalos Lapban megjelent közleményhez a T-45/19. sz. ügyben (HL C 122., 2019.4.1.)

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/62
            
         
      Helyesbítés a Hivatalos Lapban megjelent közleményhez a T-45/19. sz. ügyben
      
         (
               Az Európai Unió Hivatalos Lapja C 122., 2019. április 1.
            )
      
      (2019/C 164/66)
      A 20. oldalon a T-45/19. sz., Acron és társai kontra Bizottság ügyben a Hivatalos Lapban megjelent közlemény szövege helyesen a következő:
      
         
            
               „2019. január 24-én benyújtott kereset – Acron és társai kontra Bizottság
               
               
                  (T-45/19. sz. ügy)
               
               (2019/C 164/66)
               Az eljárás nyelve: angol
               
                  Felek
               
               
                  Felperesek: Acron PAO (Veliky Novgorod, Oroszország), Dorogobuzh PAO (Dorogobuzh, Oroszország), Acron Switzerland AG (Baar, Svájc) (képviselők: T. De Meese, J. Stuyck és A. Nys ügyvédek)
               
                  Alperes: Európai Bizottság
               
                  Kérelmek
               
               A felperesek azt kérik, hogy a Törvényszék:
               
                           —
                        
                        
                           semmisítse meg a 2018. november 12-i (EU) 2018/1703 bizottsági végrehajtási határozatot; és
                        
                     
                           —
                        
                        
                           az alperest kötelezze a költségek viselésére.
                        
                     
                  Jogalapok és fontosabb érvek
               
               Keresetük alátámasztása érdekében a felperesek három jogalapra hivatkoznak.
               
                           1.
                        
                        
                           Az első jogalap keretében a felperesek azt állítják, hogy az alperes megsértette a nemzetközi kötelezettségeit, ami a Szerződés megsértésének minősül, és nem adott megfelelő indokolást azon megállapításával kapcsolatban, hogy az Oroszországi Föderáció nem teljesíti a Kereskedelmi Világszervezet keretében őt terhelő kötelezettségeket.
                           A felperesek előadják, hogy az alperes nem vette figyelembe azt, hogy az Oroszországi Föderációnak a Kereskedelmi Világszervezethez való csatlakozása releváns tényező a felperesek megváltozott dömpingkülönbözetének kiszámításakor. Az alperes az ammónium-nitrát behozatalára alkalmazandó vámok időközi felülvizsgálatának elvégzése során köteles figyelembe venni az Oroszországi Federáció által a gázárral kapcsolatban tett kötelezettségvállalásokat. Mivel az alperes azzal érvelt, hogy az Oroszországi Föderáció nem teljesíti a saját csatlakozási jegyzőkönyvét, az alperes megsértette az Általános Vám- és Kereskedelmi Egyezmény VI. cikkét és a Kereskedelmi Világszervezet dömpingellenes megállapodásának II. cikkét. Az alperes ezáltal megsértette nemzetközi kötelezettségeit, ami a Szerződés megsértésének minősül.
                        
                     
                           2.
                        
                        
                           A második jogalap keretében a felperesek azt állítják, hogy az alperes nyilvánvaló mérlegelési hibát követett el, és nem adott megfelelő indokolást, megsértve ezáltal a felperesek védelemhez való jogát, amikor megállapította, hogy a körülményeknek a felperesek által hivatkozott megváltozása nem tartós jellegű.
                           
                                       —
                                    
                                    
                                       A felperesek a második jogalap keretében a megtámadott határozat megsemmisítését indokoló két külön okot adnak elő. Mindkét ok azon téves megállapítással kapcsolatos, hogy a körülmények megváltozása nem tartós jellegű.
                                    
                                 
                                       —
                                    
                                    
                                       Mindenesetre az alperes megsértette az EUMSZ 296. cikk szerinti indokolási kötelezettségét, amikor a megtámadott határozatot nem indokolta meg világosan és egyértelműen.
                                    
                                 
                     
                           3.
                        
                        
                           A harmadik jogalap keretében a felperesek azt állítják, hogy az alperes megsértette az (EU) 2016/1036 európai parlamenti és tanácsi rendelet 19. cikkének (2) bekezdését és 20. cikkének (2) bekezdését, valamint a felperesek védelemhez való jogát, és jogbizonytalanságot okozott azáltal, hogy nem közölte a dömpingre vonatkozó számításait.
                           
                                       —
                                    
                                    
                                       Az alperes nem közölte a felperesekkel a dömpingkülönbözet végleges kiszámítását, noha e számításon alapultak a dömping folytatására és fennállására vonatkozó megállapítások, a körülmények megváltozásának tartós jellege és a részleges időközi felülvizsgálat befejezése is. Amennyiben az alperes közölte volna e számítást, lehetővé tette volna a felperesek számára jogaik hatékonyabb védelmét a dömping számítását illetően és a dömpingre vonatkozó általános megállapításokat illetően, ideértve az eredeti vizsgálat során használt számítási módszerrel kapcsolatos érvet is, ami jelentős hatással lett volna a felperesek jogi helyzetére.
                                    
                                 
                                       —
                                    
                                    
                                       A felperesek előadják, hogy az alperes megsértette a 2016/1036 rendelet 19. cikkének (2) bekezdését és 20. cikkének (2) bekezdését, a felperesek védelemhez való jogát és a jogbiztonság elvét, mivel nem közölt a felperesekkel megbízható összefoglalót a vizsgálat során gyűjtött bizonyítékokról, vagy azon megfontolásokról, amelyek alapján az alperes javaslatot tett a felperesek dömpingellenes különbözetének módosítására. A felperesek előadják, hogy az alperes azáltal, hogy megtagadta a dömpingkülönbözetre vonatkozó számításának velük való közlését, megsértette a felperesek védelemhez való jogát és a jogbiztonság elvét.”